Subject: Projektlahenduse muudatuse kinnitamiseks TAOTLUS
From: "Voronin Erkki" <[email-masked]>
To: "KM Info" <[email-masked]>, "Arko Kidra" <[email-masked]>, "Evelin Paju" <[email-masked]>
Date: Tue, 16 Dec 2025 07:01:36 +0000

Taotlus projektlahenduse muudatuse kinnitamiseks

Kuupäev: 16.12..2025
Alused: KM käskkiri 18.06.2025 nr 1-3/25/95; notariaalakt nr 1424 (07.07.2025)
Kinnistu: Kuuse tee 4, Jägala küla, Jõelähtme vald (katastritunnus 24505:002:0110)

Taotluse põhjendus

1.	KM-i käskkirjaga nr 1-3/25/95 seati Kuuse tee 4 kinnistule ELASA kasuks isiklik kasutusõigus, mille ruumikuju (PARI ID 801209) tugines ehitusprojekti alusel planeeritud trassi asukohale.
2.	Pärast servituudi sõlmimist valmis rajatis (side maakaabel) ning teostusmõõdistus näitas, et trassi asukoht kaldub osaliselt välja käskkirjaga määratud servituudialast.
3.	Kõrvalekalle oli ehituslikult vältimatu ja tehniliselt põhjendatud, kuna:

	*	kohapealsed looduslikud tingimused (maapinna reljeef, olemasolevad tehnovõrgud, pinnaseomadused) ei võimaldanud projektdokumentatsiooni järgset sirgjoonelist ehitust;
	*	alternatiivsed lahendused oleksid põhjustanud ülemääraseid kaeve- ja mullatöid riigikaitselisel territooriumil;
	*	valitud lahendus oli kõige ohutum ja tehniliselt toimiv, arvestades RKIK tingimusi ning riigikaitselise ehitise piiranguid.

4.	Trassi tegelik paiknemine ei kahjusta KM ega RKIK huve, ei mõjuta kinnistu kasutust ning vastab endiselt riigikaitseliste nõuete sisule, sh:

	*	kaabli paigaldussügavus korrigeeriti vastavalt RKIK juhistele;
	*	kaevetööd viidi läbi kooskõlas RKIK esindaja suunistega;
	*	kinnistu heakord taastati.

5.	Notariaalne servituudileping nr 1424 (07.07.2025) näeb ette, et ruumikuju vastab PARI kirjele, mistõttu notariaaldokument vajab uuendamist, et tagada õiguslik vastavus tegelikule olukorrale.

Palume KM-il kinnitada projektlahenduse muudatus, tuginedes teostusmõõdistusel selgunud trassi tegelikule asukohale. 

Kinnituse alusel esitab Lairiba avalduse kaitseministri käskkirja muutmiseks ning algatab servituudi notariaallepingu muudatuse vormistamise.

Lisad

1.	Teostusmõõdistus
2.	KM käskkirja nr 1-3/25/95 koopia

Erkki Voronin
Eesti Lairiba Arenduse Sihtasutuse esindaja

AS Connecto Eesti

Tuisu 19

11314 Tallinn

[email-masked] <mailto:[email-masked]> 

+372 5830 4199

www.connecto.ee <http://www.connecto.ee/>